בשנת 1910 חיו בסלובקיה ה-140 אלף יהודים, אולם לא הייתה זו קהילה הומוגנית מבחינה תרבותית. יהודים אלה היו בעלי מוצא לאומי מגוון, הם דיברו בשפות שונות והשתייכו לזרמים שונים ביהדות. בין הקהילות היהודיות השונות בסלובקיה אף היו פערים גדולים במעמד הסוציו-אקונומי וברמת ההשכלה. בשנת 1920 זכה הזרם האורתודוקסי בין יהודי סלובקיה להכרה רשמית של הרפובליקה הצ'כוסלובקית תחת ארגון ""ברית הקהילות היהודיות האורתודוקסיות בסלובקיה"", אשר מקום מושבו היה בברטיסלאבה.